

**РЕПУБЛИКА СРБИЈА**

**Предузеће за заштиту и одржавање објеката**

**Колубара-Услуге д.о.о.**

Лазаревац, Фебруар 2025. године

**И Н Ф О Р М А Т О Р**

**О РАДУ**

**ПРЕДУЗЕЋА ЗА ЗАШТИТУ ИМОВИНЕ И ОДРЖАВАЊЕ ОБЈЕКАТА КОЛУБАРА-УСЛУГЕ Д.О.О.**

**С А Д Р Ж А Ј**

1. Основни подаци о Предузећу за заштиту имовине и одржавање објеката Колубара-Услуге д.о.о. и информатору

1. Организациона структура

1. Опис правила у вези са јавношћу рада

1. Опис надлежности, овлашћења и обавеза

1. Опис поступања у оквиру надлежности, овлашћења и обавеза

1. Навођење прописа

1. Услуге које суд пружа заинтересованим лицима

1. Подаци о приходима и расходима

1. Јавне набавке

1. Чување носача информација

1. Врсте информација у поседу

1. Врсте информација којима државни орган омогућава приступ

1. Информације о подношењу захтева за приступ информацијама од јавног значаја

1. Заштита података о личности

**I**

**ОСНОВНИ ПОДАЦИ О ПРЕДУЗЕЋУ ЗА ЗАШТИТУ ИМОВИНЕ И ОДРЖАВАЊЕ ОБЈЕКАТА КОЛУБАРА-УСЛУГЕ Д.О.О У ЛАЗАРЕВЦУ**

**И ИНФОРМАТОРУ**

Назив органа:

**Предузеће за заштиту имовине и одржавање објеката Колубара-Услуге** **д.о.о.**

Адреса седишта:

**Јанка Стајчића 1Б, Лазаревац**

Матични број:

**17536630**

Порески идентификациони број:

**103244637**

Рад Предузећа за заштиту имовине и одржавање објеката Колубара-Услуге д.о.о. у Лазаревцу организован је на следећи начин:

**Радно време** Предузећа за заштиту имовине и одржавање објеката Колубара-Услуге д.о.о. – **Дирекција** је од 07:30 до 15:00 часова, док су викенди и државни празници нерадни.

**ПЈ Заштита и обезбеђење ради сменски рад и то:**

I смена од 07:00 до 15:00,

II смена од 15:00 до 23:00 и

III смена од 23:00 до 07:00

**ПЈ Чишћење и одржавање ради у две смене и то:**

I смена од 07:00 до 15:00,

II смена од 15:00 до 23:00

**ПЈ Биолошка рекултивација ради у једној смени и то:**

I смена од 07:00 до 15:00

Контакт телефони: Кабинет директора: 011/8110-014, 011/8110-015 и централа дирекције: 011/8110-016 и 011/8110- 017

Информатор о раду сачињен је у складу са чланом 39. Закона о слободном приступу информацијама од јавног значаја („Службени гласник РС“ број 120/04, 57/05, 104/09, 36/10 и 105/21) и Упутством за објављивање информатора о раду органа јавне власти („Службени гласник РС“ број 10/2022) које је ступило на снагу 17.02.2022. године.

Информатор о раду Предузећа за заштиту имовине и одржавању објеката Колубара-Услуге д.о.о. у Лазаревцу представља публикацију, која садржи релевантне податке о надлежностима, организационој структури и функционисању Предузећа за заштиту имовине и одржавању објеката Колубара-Услуге д.о.о. у Лазаревцу, као и податке од значаја за садржину, обим и начин остваривања права заинтересованих лица на приступ информацијама од јавног значаја у складу са Законом о слободном приступу информацијама од јавног значаја.

Информатор ће редовно бити ажуриран уношењем измена и допуна у садржају и подацима које ова публикација пружа. Предузеће за заштиту имовине и одржавању објеката Колубара-Услуге д.о.о. у Лазаревцу ће заинтересованом лицу омогућити без накнаде увид у информатор, односно дати му примерак информатора, уз накнаду нужних трошкова. Увид у информатор може се извршити у седишту Предузећа за заштиту имовине и одржавању објеката Колубара-Услуге д.о.о. у Лазаревцу у улици Јанка Стајчића 1Б и преузимањем у електронском облику са званичне интернет презентације Предузећа-<https://www.kolubarausluge.rs/>

Датум првог објављивања информатора:

Фебруар, 2025. године.

Где се може остварити увид у информатор:

Улица Јанка Стајчића број 1Б, у периоду од 09:00 до 14:00 часова сваког радног дана. Лице одговорно за тачност и потпуност података које садржи информатор:

**Јездимировић Иван, директор Предузећа за заштиту имовине и одржавање објеката Колубара-Услуге д.о.о. у Лазаревцу.**

Лице која се стара о информацијама, подацима и радњама у вези са израдом и објављивањем информатора је:

Вуковић Бобана, референт за правне послове.

**II**

**ОРГАНИЗАЦИОНА СТРУКТУРА**

**ПРЕДУЗЕЋА ЗА ЗАШТИТУ ИМОВИНЕ И ОДРЖАВАЊЕ ОБЈЕКАТА КОЛУБАРА-УСЛУГЕ Д.О.О. У ЛАЗАРЕВЦУ**

Организационе јединице које обављају послове Предузећа за заштиту имовине и одржавање објеката Колубара-Услуге д.о.о. у Лазаревцу су следеће:

**У Пословној јединици “Дирекција” образује се:**

1.А. Сектор за организационо техничке послове

1.А.1) Одељење за безбедност и заштиту на раду

1.А.2) Одељење сервиса услуга

1.А.3) Одељење за промоцију, маркетинг и презентацију предузећа

1.А.1. Служба социјалне заштите

1.А.4) Одељење бифеа

1.Б. Сектор за правне, кадровске и опште послове

1.Б.1. Служба за правне послове

1.Б.2. Служба за кадровске послове

1.Б.3. Служба за опште послове

1.Б.3.1) Одељење писарнице

1.Б.3.2) Одељење ИТ сервиса

1.В. Сектор за економске послове

1.В.1. Служба за комерцијалне послове

1.В.1. 1) Одељење магацина

1.В.2. Служба плана и анализе

1.В.3. Служба финансијске оперативе, платног промета, фактурисања, обрачуна и ликвидатуре

1.В.3.1) Одељење обрачуна зарада

1.В.4. Служба за књиговодствене послове

**У Пословној јединици “Заштита и обезбеђење” образују се следећа службе и одељења**:

2.1) Одељење Унутрашње контроле

2.2. Служба контролног центра

2.3. Служба обезбеђења

2.4. Служба Центар за обуку и стрелиште

**У ПЈ “Чишћење и одржавање”** организована је као јединствена организациона целина тако да у свом саставу нема нижих организационих јединица као што су службе и одељења.

**ПЈ Биолошка рекултивација и пољопривредна производња на рекултивисаним површинама образују се следеће ниже јединице**:

4.1. Служба Билошке рекултивације

4.2. Служба Пољопривредне производње

**III**

**ОПИС ПРАВИЛА У ВЕЗИ СА ЈАВНОШЋУ РАДА**

Јавност у раду Предузећа за заштиту имовине и одржавање објеката Колубара-Услуге д.о.о. у Лазаревцу остварује се кроз транспарентнo пословање Предузећа, што се огледа у редовном објављивању годишњих извештаја о раду. На тај начин јавност стиче увид у делатности Предузећа, које обухватају органицационе јединице: ПЈ Дирекција, ПЈ Заштита и обезбеђење, ПЈ Чишћење и одржавање и ПЈ Биолошка рекултивација.

У циљу обезбеђења јавности рада Предузеће за заштиту имовине и одржавање објеката Колубара-Услуге д.о.о. у Лазаревцу даје податке:

Порески идентификациони број - **103244637;**

Радно време Дирекције Предузећа за заштиту имовине и одрћавање објеката Колубара-Услуге д.о.о у Лазаревцу је од **07:00 до 15:00** часова сваког радног дана;

Контакт телефони: портирница 011/8110-014

Адреса Предузећа за заштиту имовине и одрћавање објеката Колубара-Услуге д.о.о у Лазаревцу је улица Јанка Стајчића број 1Б, Лазаревац, e-mail [office@kolubarausluge.rs](mailto:office@kolubarausluge.rs),

**IV**

**ОПИС НАДЛЕЖНОСТИ, ОВЛАШЋЕЊА И ОБАВЕЗА**

**ПРЕДУЗЕЋА ЗА ЗАШТИТУ ИМОВИНЕ И ОДРЖАВАЊЕ ОБЈЕКАТА КОЛУБАРА-УСЛУГЕ Д.О.О. ЛАЗАРЕВАЦ**

Предузеће за заштиту имовине и одржавање објеката Колубара-Услуге д.о.о. Лазаревац основано је за потребе Електропривреде Србије Одлуком управног одбора „Екектропривреда Србије - Јавног предузећа Рударски басен Колубара“ Лазаревац, са п.о. број 30777/3Б од 26. Септембра 2003. године (Допуњена одлуком Управног одбора „Електропривреда Србије - Јавно предузеће Рударски басен Колубара“ о изменама и допунама Одлуке о оснивању број 36844/2-3 од 21. Септембра 2005. године), регистровано 11. фебруара 2004. године у Трговинском суду у Београду под бројем XII.Fi.200/04 и уписано у Регистар привредних субјеката код Агенције за привредне регистре под БД 30870 од 30.09.2005. године, са матичним бројем 17536630.

Уговором о преносу удела у Предузећу „Колубара-Услуге“ д.о.о. Лазаревац закљученим даном 11. Октобра 2005. године, између „Електропривреде Србије - Јавно предузеће Рударски басен Колубара“ Лазаревац (са једне стране) и Владе Републике Србије (са друге стране) целокупан удео и сва оснивачка права, Оснивач је пренео на Републику Србију, ради наставка обављања делатности за потребе Електропривреде Србије.

**V**

**ОПИС ПОСТУПАЊА У ОКВИРУ НАДЛЕЖНОСТИ,**

**ОВЛАШЋЕЊА И ОБАВЕЗА**

Предузеће за заштиту имовине и одржавање објеката Колубара-Услуге д.о.о. у Лазаревцу у оквиру своје надлежности, поседује овлашћења и извршава обавезе које обухватају следеће делатности:

1. Заштита и обезебеђење – Ова делатност обухвата пружање услуга физичког и техничког обезбеђења на више локација, укључујући Тамнаву, Вреоце, Лазаревац и Барошевац. У оквиру ове надлежности, Предузеће врши послове обезбеђења објеката у власништву Електропривреде Србије - Јавно предузеће Рударски басен Колубара“. Додатно, Предузеће пружа услуге обезбеђења јавних скупова, спортских догађаја, манифестација, концерата и других дешавања од значаја.

2. Чишћење и оджавање објеката – Предузеће врши услуге одржавања хигијене објеката на више локација, укључујући Тамнаву, Вреоце, Лазаревац и Барошевац. Ове услуге обухватају редовно чишћење послових и индустријских објеката, санитарно одржавање просторија, управљање отпадом и одржавање опреме.

3. Биолошка рекултивација – Предузеће се бави еколошким и пољопривредним активностима у циљу ревитализације земљшта, што укључује узгој и садњу усева, подизање и одржавање зелених површина, рециклажу и обраду дрвета. Такође, Предузеће се бави прерадом пољопривредних производа, укључујући производњу сокова од воћа и поврћа.

**VI**

**НАВОЂЕЊЕ ПРОПИСА**

У обављању делатности државног органа Предузеће за заштиту имовине и одржавање објеката Колубара-Услуге д.о.о. у Лазаревцу примењује **Закон о раду** („Службени гласник РС“, 24/2005, 61/2005, 54/2009, 32/2013, 75/2014, 13/2017 - одлука УС, 113/2017 i 95/2018), **Закон о облигационим односима** („Службени лист СФРЈ“, бр. 29/78, 39/85, 45/89 – одлука УСЈ 57/89; „Службени лист СРЈ“, бр. 31/93 и "Сл. лист СЦГ", br. 1/2003 – Уставна повља „Службени гласник РС“, бр. 18/2020)**, Закон о привредним друштвима** („Службени гласник РС“, бр 36/2011, 99/2011, 83/2014 - др. закон, 5/2015, 44/2018, 95/2018, 91/2019 i 109/2021), **Закон о заштити животне средине**(„Службени гласник РС“**,** бр. 135/2004, 36/2009, 36/2009 - др. закон, 72/2009 - др. закон, 43/2011 - одлука УС, 14/2016, 76/2018, 95/2018 - др. закон, 95/2018 - др. закон i 94/2024 - др. закон), **Закон о јавним набавкама** („Службени гласник РС“, бр. 91/2019, br. 92/2023), **Закон о слободном приступу информацијама од јавног значаја** („Службени гласник РС“, бр. 120/2004, 54/2007, 104/2009, 36/2010 i 105/2021), **Закон о приватном обезбеђењу** ("Сл. гласник РС", бр. 104/2013, 42/2015 i 87/2018), **Закон о оружју и муницији** ("Сл. гласник РС", бр. 20/2015, 10/2019, 20/2020 i 14/2022) .

Поред наведених прописа, Предузеће поступа у складу са другим законима, подзаконским актима и интерим правилницима који регулишу његову делатност.

**VII**

**УСЛУГЕ КОЈЕ ПРЕДУЗЕЋЕ ЗА ЗАШТИТУ ИМОВИНЕ И ОДРЖАВАЊЕ ОБЈЕКАТА КОЛУБАРА-УСЛУГЕ Д.О.О. ПРУЖА ЗАИНТЕРЕСОВАНИМ ЛИЦИМА**

Предузеће за заштиту имовине и одржавање објеката Колубара-Услуге д.о.о. у Лазаревцу у својој надлежности има послове који имају карактер услуга а који спадају у стварну надлежност Предузећа и односе се на:

1. Заштиту и обезебеђење које се бави обезбеђењем објеката за Електропривреду Србије - Јавно предузеће Рударски басен Колубара“ , као и спортских дешавања и манифестација, концерата и сл.
2. Чишћење и оджавање објеката које бави се услугама одржавање објеката, редовног чишћења зграда и опреме и сл.
3. Биолошка рекултивација која се бави мешовитом пољопривредном производњом, услужом делатности у гајењу усева и засада, резањем и обрадом дрвета, производња сокова од воћа и поврћа.

**VIII**

**ПОДАЦИ О ПРИХОДИМА И РАСХОДИМА**

|  |  |  |
| --- | --- | --- |
| **Редни број** | **Опис** | **Износ** |
| 1. | Зараде запослених (нето зараде, порези и доприноси на терет запослених) | 1.811.054.513 |
| 2. | Доприноси на терет послодавца | 274.972.647 |
| 3. | Пакетићи за децу | 5.989.000 |
| 4. | Социјална давања запосленима (социјална помоћ) | 1.306.940 |
| 5. | Превоз за запослене | 99.499.694 |
| 6. | Јубиларне награде | 15.753.612 |
| 7. | Отпремнине за одлазак у пензију | 14.837.610 |
| 8. | Текуће поправке и одржавања | 5.890.293 |
| 9. | Трошкови материјала | 67.886.653 |
| 10. | Судски трошкови и радни спорови | 7.346.261 |
| 11. | Приходи од продаје добара и услуга | 2.378.783.376 |

Предузеће за заштиту објеката и одржавање објеката Колубара-Услуге д.о.о. у Лазаревцу прати Закон о платама државних службеника и намештеника као и Закон о систему плата запослених у јавном сектору, а све у вези са наредбама Владе Републике Србије и надлежног министра. Поједначне плате сваког запосленог се могу видети у Уговорима о раду запослених који се налази у архиву Предузећа који су доступни грађанима сходно Закону о слободном приступу информацијама од јавног значаја.

**IX**

**ЈАВНЕ НАБАВКЕ**

Предузеће за заштиту имовине и одржавање објеката Колубара-Услуге д.о.о. из Лазаревца у складу са актом о систематизацији, има предвиђено радно место Службеника за јавне набавке. Увид у све поступке јавних набавки које спроводи Предузеће може се извршити у службеним просторијама Предузећа, у складу са Законом о јавним набавкама набавкама („Службени гласник РС“, бр. 91/2019) и другим релевантним прописима који уређују транспарентност и доступност информација од јавног значаја.

**X**

**ЧУВАЊЕ НОСАЧА ИНФОРМАЦИЈА**

Подаци настали у току рада или у вези са радом Предузећа за заштиту имовине и одржавање објеката Колубара-Услуге д.о.о. у Лазаревцу налазе се на одговарајућим носачима информација и то:

1. Званичној интернет страници Предузећа за заштиту имовине и одржавање објеката Колубара-Услуге д.о.о. у Лазаревцу – https://www.kolubarausluge.rs/
2. Огласној табли Предузећа за заштиту објеката и одржавање објеката Колубара-Услуге д.о.о. у Лазаревцу која је постављена у приземљу зграде Дирекције, у улици Јанка Стајчића 1Б.

Приступ тим информацијама омогућен је у складу са Законом о слободном приступу информацијама од јавног значаја („Службени гласник РС“, бр. 120/2004, 54/2007, 104/2009 и 36/2010) и другим релевантним прописима који уређују транспарентност пословања.

**XI**

**ВРСТЕ ИНФОРМАЦИЈА У ПОСЕДУ**

**Предузеће за заштиту имовине и одржавање објеката Колубара-Услуге д.о.о. у Лазаревцу поседује информације:**

У вези са архивираним предметима;

Податке о запосленима;

Податке о систематизацији радних места;

Податке о јавним набавкама;

Информације из финансијске, књиговодствене и рачуноводствене документације;

Информације о раду Предузећа;

Друге информације.

**XII**

**ВРСТЕ ИНФОРМАЦИЈА КОЈИМА ПРЕДУЗЕЋЕ ЗА ЗАШТИТУ ИМОВИНЕ И ОДРЖАВАЊЕ ОБЈЕКАТА КОЛУБАРА-УСЛУГЕ Д.О.О. У ЛАЗАРЕВЦУ ОМОГУЋАВА ПРИСТУП**

Предузеће за заштиту имовине и одржавање објеката Колубара-Услуге д.о.о. у Лазаревцу омогућава приступ свим врстама информација које су настале у раду или у вези са радом Предузећа у складу са одредбама Закона о слободном приступу информацијама од јавног значаја („Службени гласник РС“ број 120/04, 54/07, 104/09, 36/10 и 105/21).

**Лице овлашћено за приступ информацијама од јавног значаја је** **Вуковић Бобана, референт за правне послове.**

**XIII**

**ИНФОРМАЦИЈЕ О ПОДНОШЕЊУ ЗАХТЕВА ЗА**

**ПРИСТУП ИНФОРМАЦИЈАМА ОД ЈАВНОГ ЗНАЧАЈА**

У складу са Законом о слободном приступу информацијама од јавног значаја тражилац информација подноси писмени захтев за приступ информацији од јавног значаја или усмени захтев саопштава на записник. Захтев се подноси директно преко писарнице Предузећа, непосредно путем поште тако што се захтев шаље на адресу Предузећа као и путем електронске поште на е маил: bobana.vukovic.kolubarausluge.rs.

Тражилац информација може захтевати информацију да ли Предузеће поседује тражену информацију, затим да му се омогући увид у документацију која ту информацију садржи, издавање копије документа и њено достављање поштом или на неки други начин.

Захтев тражиоца садржи: назив органа власти, име, презиме и адресу тражиоца информација, односно седиште уколико је тражилац правно лице, опис информације која се тражи и друге податке који олакшавају проналажење тражене информације. Тражилац није дужан да наведе разлоге за тражење информације.

У складу са члановима 9. и 14. Закона о слободном приступу информацијама од јавног значаја, тражиоцу се неће омогућити остваривање права на приступ информацијама од јавног значаја ако би тиме:

угрозио живот, здравље, сигурност или које друго важно добро неког лица;

угрозио, омео или отежао спречавање или откривање кривичног дела, оптужење за кривично дело, вођење преткривичног поступка, вођење судског поступка, извршење пресуде или спровођење казне или који други правно уређени поступак, или фер поступање и правично суђење;

озбиљно угрозио одбрану земље, националну или јавну безбедност или међународне односе;

битно умањио способност државе да управља економским процесима у земљи или битно отежао остваривање оправданих економских интереса;

учинио доступним информацију или документ за који је прописима или службеним актом заснованим на закону одређено да се чува као државна, службена, пословна или друга тајна, односно ако је доступан само одређеном кругу лица, а због чијег би одавања могле наступити тешке правне или друге последице по интересе заштићене законом који претежу над интересом за приступ информацији.

Такође, приступ се неће омогућити и у случају ако би се тиме повредило право на приватност, право на углед или које друго право лица на које се тражена информација лично односи осим: ако је лице на то пристало, ако се ради о личности, појави или догађају од интереса за јавност, а нарочито ако се ради о носиоцу државне и политичке функције и ако је информација важна обзиром на функцију коју то лице врши, и ако се ради о лицу које је својим понашањем, нарочито у вези са приватним животом, дало повода за тражење информације.

**Одлучивање по захтеву**

**Рокови:** Предузеће за заштиту имовине и одржавање објеката Колубара-Услуге д.о.о. у Лазаревцу ће *без одлагања а најкасније у року од 15(петнаест) дана од дана пријема захтева*, тражиоца обавестити о поседовању информације, уколико постоје услови у складу са законом ставити му на увид документ који садржи тражену информацију, односно издати му копију.

Ако се захтев односи на информацију за коју се може претпоставити да је од значаја за заштиту живота или слободе неког лица, односно угрожавање или заштиту здравља становништва и животне средине, Предузеће ће тражиоца обавестити о поседовању те информације, ставити на увид документ који садржи тражену информацију, односно издати му копију тог документа најкасније **у року од 48 сати од пријема захтева**, осим уколико то оправдани разлози не омогућавају о чему ће такође тражилац информација бити обавештен. Уколико Предузеће није у могућности из оправданих разлога да у року од 15 дана обавести тражиоца о поседовању информације или да му стави на располагање тражену информацију или да му изда копију, обавестиће о томе тражиоца и одредити накнадни **рок који не може бити дужи од 40 дана од дана пријема захтева тражиоца.** Уколико се не поступи по напред наведеном поступку тражилац може поднети жалбу Поверенику.

**Доношење одлуке:** Уколико се од стране Предузећа удовољи захтеву тражиоца информација неће се доносити посебно решење већ ће се о томе саставити службена белешка. Предузеће ће тражиоцу информације саопштити време, место и начин на који ће му информација бити стављена на увид као и износ нужних трошкова израде копије. Увид у документ који садржи тражену информацију врши се у службеним просторијама Предузећа. Уколико се не удовољи захтеву тражиоца информација о томе се доноси решење о одбијању захтева које мора бити образложено и које мора садржати поуку о правним средствима против таквог решења.

**Накнада:** Увид у документ који садржи тражену информацију је бесплатан. Копија документа издаје се тражиоцу уз обавезу плаћања накнаде нужних трошкова израде те копије, а у случају упућивања и трошкове упућивања. Накнада нужних трошкова врши се на основу трошковника Владе Републике Србије.

Од обавезе плаћања накнаде ослобођени су: новинари када копију документа захтевају ради обављања свог позива, удружења за заштиту људских права када копију докумената захтевају ради остваривања циљева удружења и сва лица када се тражена информација односи на угрожавање, односно заштиту здравља становништва и животне средине, осим ако је таква информација већ објављена на интернету или је на неки други начин објављена и доступна у земљи.

**Најчешће тражене информације од јавног значаја**

У периоду од 01.01.2024. до 31.12.2024. године у Предузећу за заштиту имовине и одржавање објеката Колубара-Услуге д.о.о. у Београду није примљен **ниједан** захтев за приступ информацијама од јавног значаја.

Гледајући захтеве поднете претходних година, садржаји тих захтева односили су се на сам рад Предузећа, на висине трошкова остварених преко конто картица као и на висине зараде запослених.

**XIV**

**ЗАШТИТА ПОДАТАКА О ЛИЧНОСТИ**

Закон о заштити података о личности („Сл.гласник РС“, број 87/2018, који се примењује се почев од 21. августа 2019. године) уређује права физичких лица у вези са обрадом података о личности, начела обраде, обавезе руковалаца и обрађивача података о личности, пренос података у друге државе, надзор над спровођењем закона, правна средства, одговорност и казне, и остала питања од значаја за обраду података о личности. У том смислу, сваки контакт са личним подацима неког лица, ствара обавезе за државне органе али и права физичких лица чији се подаци обрађују.

**Контакт:**

Вуковић Бобана, лице овлашћено за контролу примене Закона о заштити података о личности, референт за правне послове: bobana.vukovic@kolubarausluge.rs

Информатор сачинило лице овлашћено за приступ информацијама од јавног значаја

Вуковић Бобана, референт за правне послове.

**Д И Р Е К Т О Р**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Иван Јездимировић, дипл.инж.маш.**